open-index/open-wikipedia-markdown huggingface dataset:
ליגת האלופות האסייתית (1970)

שמאל|300px|ממוזער|שחקני טאג' האיראנית חוגגים את הזכייה בגביע, 1970
**טורניר אסיה לאלופות [[1970]]** היה המהדורה השלישית של תחרות הכדורגל השנתית של מועדונים אסייתים שנערכה על ידי קונפדרציית הכדורגל של אסיה (כיום ליגת האלופות האסיאתית). בטורניר זה היו שמונה קבוצות, שהתחלקו ל-2 בתים של ארבע קבוצות בכל בית. 2 הקבוצות במקום הראשון בכל בית העפילו לשלב הבא - שלב חצי הגמר ולאחריו שלב הגמר. טאג' מאיראן זכתה בטורניר, בפעם הראשונה בתולדותיה, לאחר שניצחה את קבוצת הפועל תל אביב הישראלית 2–1 בגמר שנערך בטהראן, והיה למעשה המפגש האחרון של קבוצה ישראלית עם קבוצה איראנית לפני המהפכה באיראן (אם כי הנבחרות הלאומיות עוד נפגשו במשחקי אסיה ב-1974).

## שלב הבתים
### בית א'

### בית ב'

## שלב הנוקאאוט
### חצי גמר

### משחק על מקום שלישי

### גמר

## קישורים חיצוניים

* טורניר אסיה לאלופות 1970, באתר RSSSF.com

## הערות שוליים

קטגוריה:הפועל תל אביב (כדורגל)
קטגוריה:1970 בישראל: כדורגל
קטגוריה:1970 בספורט
קטגוריה:ליגת האלופות האסיאתית
ליגת האלופות האסייתית (1971)

שמאל|ממוזער|300x300 פיקסלים|שחקני מכבי תל אביב בדרך חזרה לישראל עם הגביע, אפריל 1971
**טורניר אסיה לאלופות [[1971]]** היה המהדורה הרביעית של תחרות הכדורגל השנתית של מועדונים אסייתים שנערכה על ידי קונפדרציית הכדורגל של אסיה (כיום ליגת האלופות האסיאתית). בטורניר זה היו שמונה קבוצות, שהתחלקו ל-2 בתים של ארבע קבוצות בכל בית. 2 הקבוצות במקום הראשון בכל בית העפילו לשלב הבא - שלב חצי הגמר ולאחריו שלב הגמר. מכבי תל אביב מישראל זכתה בטורניר, בפעם השנייה בתולדותיה, לאחר שניצחה את קבוצת מועדון ספורט עליאת אלשורטה העיראקית בניצחון טכני בגמר שנערך בבנגקוק, לאחר שהאחרונה סירבה להופיע למשחק עקב חרם המדינות הערביות על ישראל.

בדיעבד היה זה הטורניר האחרון שהתקיים בניסיון לשלב את קבוצות הכדורגל הישראליות במפעל הגביע הבכיר של אסיה, מאחר שהטורניר שהיה אמור להיערך שנה לאחר מכן בשל סירוב קבוצות ערביות לשחק נגד קבוצות ישראליות. בעקבות סיבה זו, הורחקה ישראל מהקונפדרציה של אסיה והחל משנת 1992 הצטרפה כחברה מלאה בקונפדרציית הכדורגל של אירופה - אופ"א, שם מתחרות הקבוצות הישראליות מאז.

## תוצאות
### שלב מקדים
אלו היו משחקי שיבוץ לבתים בשלב הבא. כל בית למעשה כלל שני מנצחים ושני מפסידים מהסיבוב הזה. הגרלת הסיבוב המקדים נעשתה מחדש לאחר שעליאת אלשורטה העיראקית סירבה לשחק מול מכבי תל אביב כפי שנקבע בהגרלה המקורית.

### שלב הבתים
#### בית א'

#### בית ב'

### שלב הנוקאאוט
#### חצי גמר

#### משחק על מקום שלישי

#### גמר
גמר זה למעשה לא התקיים וניתן ניצחון טכני למכבי תל אביב הישראלית, מכיוון שעליאת אלשורטה העיראקית סירבה לעלות ולשחק בגמר (לעוד פרטים ראה החרמת ישראל בספורט).

## קישורים חיצוניים
* טורניר אסיה לאלופות 1971 באתר RSSSF.com

## הערות שוליים

קטגוריה:מכבי תל אביב (כדורגל)
קטגוריה:1971 בישראל: כדורגל
קטגוריה:1971 בספורט
קטגוריה:ליגת האלופות האסיאתית
ליגת האלופות האסייתית (1972)

**טורניר אסיה לאלופות [[1972]]** הייתה אמורה להיות המהדורה החמישית של תחרות הכדורגל השנתית של מועדונים אסייתים שנערכה על ידי קונפדרציית הכדורגל של אסיה (כיום ליגת האלופות האסיאתית). לטורניר זה, שהיה אמור להיערך באפריל 1972 בטהראן שבאיראן, נרשמו שבע קבוצות, ביניהם אלופת הליגה הלאומית הישראלית בעונה שחלפה מכבי נתניה (עונת 1970/1971), והקבוצות שנרשמו חולקו ל-2 קבוצות בתים, ו-2 המנצחות מכל בית היו אמורות לעלות לשלבי החצי גמר והגמר - בדומה למהדורות הקודמות.

אולם, לפני תחילת הטורניר, המועדון הכוויתי אל-קאדסיה והמועדון הלבנוני ראסינג ביירות סירבו להתחייב לשחק מול המועדון הישראלי מכבי נתניה מסיבות פוליטיות (לעוד פרטים ראה החרמת ישראל בספורט), כמו כן קבוצת הונג קונג ריינג'רס פרשה מהטורניר בהתראה קצרה מפאת סיבות כלכליות, ולכן התחרות בוטלה.

לאחר תחרות זו שלא התקיימה, החליט ה-AFC לבטל את המפעל מכיוון שלא הייתה בת קיימא מסיבות פוליטיות (מספר שנים ברצף סיבות לא ספורטיביות הובילו להשפעה על התחרות). בהמשך, בשנת 1978 גורשה ישראל מהקונפדרציה האסיאתית באופן כליל (גם בנבחרת הלאומית), עקב המשך החרמת ישראל בספורט על-ידי מדינות מוסלמיות וערביות (ולצדן גם צפון-קוריאה), וישראל המשיכה את דרכה זמנית בקונפדרציה של אוקיאניה. בתחילת שנות ה-90 התקבלה ישראל באופן קבוע לקונפדרציית הכדורגל האירופאית - אופ"א, שם החלו להתמודד הקבוצות הישראליות (והנבחרת הלאומית) החל מ-1992.

המהדורה הבאה של טורניר גביע אסיה לקבוצות התקיימה רק בעונת 1985/1986, עם שינוי מיתוגי של הטורניר שנקרא מאז "**גביע האלופות האסיאתי**".

## הקבוצות שנרשמו לטורניר
שבע המשתתפות הנרשמות לטורניר היו אמורות להיות:

## קישורים חיצוניים
* טורניר אסיה לאלופות 1972 באתר RSSSF.com

## הערות שוליים

קטגוריה:מכבי נתניה
קטגוריה:1972 בישראל: כדורגל
קטגוריה:1972 בספורט
קטגוריה:ליגת האלופות האסיאתית
Arwa

**ארווה** (באנגלית: **Arwa**, בערבית: **أروى**) הוא מותג מים מינרליים אמירתי המיוצר על ידי קבוצת אל אליה מדובאי וקבוצת קוקה-קולה.

מוצרי החברה מיוצרים משנת 1990 במפעל הראשי בעיר אל-עין, איחוד האמירויות ובמפעל משני בעיר טולכרם, הרשות הפלסטינית.

מי ארווה נמכרים ברשות הפלסטינית ובעיקר במדינות המפרץ הפרסי: איחוד האמירויות, עומאן, בחריין וקטר.

בשנת 2010, השיקה החברה מים מוגזים בטעם פירות, תחת השם ארווה פירות (Arwa Fruits) ושיווקה את המוצר לראשונה בבחריין.

## קישורים חיצוניים

* 

## הערות שוליים

קטגוריה:מים מינרליים
קטגוריה:יצרני משקאות
קטגוריה:מותגי משקאות
משה רוזנטל

**משה רוזנטל** (נולד ב-8 ביולי 1985) הוא תסריטאי ובמאי קולנוע ישראלי. סרט הבכורה שלו "קריוקי" זכה בשנת 2022 בארבעה פרסי אופיר.

## ביוגרפיה
רוזנטל נולד בחולון להוריו אתי מאפרת מקצועית ומקס סמנכ"ל תפעול בחברה לייצור מטבחים. הוא סיים את לימודיו בהצטיינות בחוג לקולנוע של אוניברסיטת תל אביב. במהלך לימודיו כתב וביים שני סרטים קצרים: "נעורי קלרה" ו"ערי נעורי", שהשתתפו בפסטיבלי קולנוע בארץ ובעולם.

ב-2016 עלתה סדרת הרשת "קונפס", אותה יזם, כתב וביים. הסדרה הוקרנה בארץ למנויי HOT, ונרכשה בידי רשת השידור האמריקאית AMC. רוזנטל משמש מפיק שותף בסדרה, לצד השחקנית ז'ולי דלפי שרשומה כיוצרת, כותבת ובמאית. הסדרה מורכבת מסיפורים קצרים על היכרות בין שני אנשים דרך אפליקציה ועוסקת במפגש בין פנטזיות מיניות למציאות.

ב-2016 זכה בפרס הבמאי הטוב ביותר בפסטיבל הקולנוע ירושלים עבור הסרט "שבתון" אותו כתב וביים. ב-2018 כתב וביים את "בדרך חזרה", סרט קצר בכיכובו של ליאור אשכנזי. הסרט הופץ להקרנות מסחריות בקולנוע לב במסגרת הפרויקט "3 סיפורי ערבה" והיה מועמד לפרס אופיר לסרט הקצר הטוב ביותר. במקביל, עבד רוזנטל כתסריטאי בסדרות הקומיות של חברת yes, "תום יער עושה את שביל ישראל", ו"תום יער עושה בגרות".

ב-2022 זכה סרטו "קריוקי" בקרן סטיב טיש לפיצ'ר ראשון ובפרס שני בתחרות הפיצ'-פוינט של פסטיבל ירושלים. הסרט נרכש להפצה בינלאומית על ידי חברת Charades הצרפתית. וכן נרכש להפצה בארצות הברית על ידי חברת Greenwich Entertainment. הסרט משתתף בתחרות הרשמית של פסטיבל הסרטים טרייבקה 2022.

בפסטיבל הקולנוע ירושלים זכה הסרט בפרס סרט הביכורים הטוב ביותר ובפרס בחירת הקהל. בטקס פרסי אופיר לשנת 2022 היה מועמד ל-14 פרסי אופיר וזכה בארבעה פרסים.

סרטו "עצמאות" השתתף ב-2022 בחממת התסריטים של בית הספר סם שפיגל לקולנוע ולטלוויזיה וזכה בפרס השופטים.

## פילמוגרפיה נבחרת
* בדרך חזרה
* קריוקי

## קישורים חיצוניים
* 

* 

## הערות שוליים

קטגוריה:במאי קולנוע ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:תסריטאי קולנוע ישראלים
קטגוריה:במאי קולנוע להט"בים ישראלים
קטגוריה:ישראלים שנולדו ב-1985
המאות

**המאות** (בצרפתית: **Les Siècles**) היא תזמורת סימפונית צרפתית שנוסדה בשנת 2003 על ידי המנצח פרנסואה קסאבייה רות.

## היסטוריה
התזמורת הוקמה במטרה להציג יצירות החל מהמאה ה-17 ועד המאה ה-21 בפרספקטיבה עכשווית וייחודית. הייחוד של "המאות" טמון בכך שנגניה מנגנים כל רפרטואר על כלי נגינה היסטוריים התואמים את התקופה שבה נוצרה היצירה. גישה זו מאפשרת לשמוע את היצירות בצליל ובגוון שנועדו להן במקור, תוך יצירת גשר בין תקופות שונות בהיסטוריה של המוזיקה. התזמורת מופיעה בקביעות בפסטיבלים ובאולמות קונצרטים מרכזיים ברחבי העולם.

תזמורת "המאות" מופיעה בקביעות בפריז (באופרה קומיק, בתיאטרון פלייל, בתיאטרון שאטלה ובאולם הפילהרמונית של פריז), בעיר לה קוט-סן-אנדרה (במחוז אן), ובערים נוספות בצרפת כגון אקס-אן-פרובאנס, מץ, קאן, נים, ורויאומונט. בנוסף, היא מופיעה על במות בינלאומיות, לרבות אמסטרדם (הקונצרטחבאו), לונדון (פסטיבל הפרומס של ה-BBC), ברמן, בריסל (פסטיבל קלארה), ויסבאדן, לוקסמבורג, קלן, טוקיו ואסן.

בשנת 2013, התזמורת קיבלה אישור בלעדי מהוצאת "בוסי אנד הוקס" לנגן מחדש את יצירתו של איגור סטרווינסקי, "פולחן האביב", כפי שנוגנה בתיאטרון שאנז אליזה ב-29 במאי 1913. הם ביצעו גרסה זו מספר פעמים בקונצרטים בצרפת ומחוצה לה. סדרת קונצרטים זו הוקלטה גם יחד עם גרסת 1911 לפטרושקה, לאלבום שיצא בהוצאת "אדיסיונס מוזיקל אקט סוד".

## הקלטות ופרסים
האלבומים של "המאות" שהוקדשו לסטרווינסקי ולדביסי נבחרו ל"הקלטה הקלאסית של השנה" על ידי העיתון הסאנדיי טיימס ול-"בחירת העורך" במגזינים "BBC Music Magazine" ו"גרמופון". אלבום סטרווינסקי שלהם אף זכה בפרס היוקרתי אדיסון קלאסיק לשנת 2012 בהולנד, וכן בפרס "פְּרַיְיס דֶר דויטשן שָאלְפְּלאטֶנְקְרִיטִיק" בגרמניה.

הקלטתם מיצירותיהם של ביזה ושברייה זכתה בפרס דיאפזון הזהב מהמגזין בעל אותו השם, וקיבלה חמישה כוכבים במגזין הגרמני "פונו פורום".

עד כה יצאו תשעה אלבומים תחת הלייבל שלהם "Les Siècles Live" בשיתוף עם "אדיסיונס מוזיקל אקט סוד". אלה כוללים יצירות מאת ברליוז, סן-סנס, מטאלון, וכן את ציפור האש, פולחן האביב ופטרושקה של איגור סטרווינסקי, ליסט, דביסי ודיקא. הקלטתם לבלט דפניס וכלואה מאת ראוול יצאה בחברת "הרמוניה מונדי" במרץ 2017.

## פעילות חינוכית וחברתית
מתוך רצון עז להנחיל את התשוקה למוזיקה קלאסית לקהל הרחב ביותר, מוזיקאי האנסמבל מציעים בקביעות פעילויות חינוכיות בבתי ספר, בבתי חולים ובבתי כלא.

התזמורת שותפה גם ב"אטלייה הסימפוני המחוזי של אן" של תזמורת הנוער האירופית ע"ש הקטור ברליוז, ובתוכנית "ד'מו" – יוזמה חינוכית-מוזיקלית ותזמורתית בעלת ייעוד חברתי – באזור פיקרדי.

## קישורים חיצוניים
* 

קטגוריה:תזמורות סימפוניות
קטגוריה:תזמורות צרפתיות
קטגוריה:מבצעים בכלים אותנטיים
קטגוריה:הרכבים בכלים אותנטיים
קטגוריה:ביצוע אותנטי
הז'נדרמיה האיראנית

**הז'נדרמיה האיראנית** (בפרסית: **ژاندارمری دولتی**) שנקרא גם הז'נדרמיה הממשלתית, היה כוח המשטרה הכפרי הראשון באיראן. הכוח החצי-צבאי גם מילא תפקיד משמעותי בפוליטיקה מאז הקמתו ב-1910 במהלך שושלת קג'אר ועד הופעתה של שושלת פהלווי ב-1921. הכוח המשיך לפעול עד סוף עידן פהלווי ועבר מודרניזציה לז'נדרמריה האימפריאלית האיראנית. הכוח הוקם במקור כצבא חוקתי, והעסיק קצינים שוודים בפיקוד על איראנים כדי לבצע הן את תפקידי המשטרה המסורתיים והן לנהל מבצעים צבאיים נגד כוחות שבטיים. בשנת 1991 אוחדה הז'נדרמריה האיראנית עם כוחות משטרה אחרים כדי ליצור את כוח אכיפת החוק של הרפובליקה האסלאמית של איראן.

## היסטוריה
לאורך המאה ה-19 עסקו הרפורמים האיראנים במודרניזציה צבאית וההיסטוריה של תקופת הקג'אר מלאה בניסיונות ליצור צבא קבע על פי המודל האירופי. בניסיון לפתח כוח צבאי חזק מספיק כדי להגן על עצמו מפני אויביה החיצוניים, בחרו הפרסים בשוודיה לבצע את המשימה של אבטחת נתיבי הסחר שלהם. הפרסים בוחרים במשטרה השוודית כבחירה נייטרלית בין בריטניה לרוסיה.

ב-6 ביולי 1911 התקבלה באספת המחוקקים ההצעה על הקמת הז'נדרמריה הממשלתית. ב־15 באוגוסט 1911 קיבל המיג'ור השוודי הראלד הילמרסון דרגת גנרל והופקד על הז'נדרמריה הפרסית. קצינים רבים אחרים, שגויסו לעיתים קרובות מהאצולה השוודית, המשיכו את דרכו של הילמרסון.

במהלך המערכה הפרסית של מלחמת העולם הראשונה קציני הז'נדרמריה השוודית היו אוהדים כלפי גרמניה ועזרו למעצמות המרכז. בסתיו 1915 הם תפסו את השליטה בשיראז בשיתוף מושל המחוז שעבר הכשרה גרמנית. לאחר ההפיכה ב-1921 איחד שר המלחמה רזא שאה פהלווי, את שני הכוחות הצבאיים שהיו קיימים באיראן באותו זמן: הדיוויזיה הקוזקית והז'נדרמריה, כדי ליצור את הצבא הלאומי האיראני המודרני. נוצרה משטרה כפרית ופקודיה שירתו תחת קצינים איראנים.

פירוק הז'נדרמריה השוודית החליש מאוד את המלוכה הקאג'רית והדבר הקל מאוד על ההפיכה של רזא שאה ב-1921. הילמרסון חזר לשוודיה ולקח את הפיקוד על הבריגדה השוודית המתנדבת המשרתת בצד הלבן במלחמת האזרחים הפינית. קצין אחר, אריק קרלברג, הפך מאוחר יותר לשגריר שוודיה באיראן, ואיש סודו של מוחמד מוסאדק.
ממוזער|מדי הגנרל הראלד הילמרסון מוצגים במוזיאון הצבא השוודי

### לאחר המהפכה
לאחר הפלת השאה ב-1979 נותרה הז'נדרמריה האימפריאלית האיראנית. ב-1992 היא אוחדה לתוך כוח אכיפת החוק של הרפובליקה האסלאמית של איראן.

### ארגון
מטרת הז'נדרמריה הייתה לשמור על הגבולות ועל ביטחון הפנים. היא הורכבה ממספר גדודים, כל אחד מ-4 עד 6 פלוגות. לצורכי משמעת היה החיל בפיקוחו של הקצין הכללי המפקד על האוגדה שבתחומה הוצב. בכל הנוגע לפעילות משטרתית, היא הייתה נתונה לרשויות האזרחיות המקומיות. הכוח היה חמוש ברובים ישנים מסוגים שונים בתוספת כמה קרבינים סובייטים, צרפתיים ובריטים. הכוח כלל בסך הכל 22 גדודים שיצרו חיל.

## קישורים חיצוניים

קטגוריה:איראן: היסטוריה צבאית
קטגוריה:ארגונים משטרתיים
כשל קטלני

**כֶּשֶׁל קטלני** (fail deadly) הוא תכונה של מנגנון. התכונה מתארת מנגנון שנבנה באופן שאם המנגנון **יִכְשֹׁל** במשימתו, אז הוא יגיב אוטומטית באופן **קטלני** שיפגע באחרים ו/או בעצמו. כֶשֶׁל-קטלני היא תכונה מנוגדת לתכונת אל כשל (fail safe) אשר בה המנגנון לא רק שלא מגיב בצורה קטלנית אלא פועל באופן אוטומטי על מנת להקטין את הנזק שנגרם מהכֶשֶׁל.

## באסטרטגיה צבאית גרעינית

השימוש במושג כֶשֶׁל קטלני בדרך כלל נעשה בהתייחס לאסטרטגיה צבאית גרעינית שמטרתה ליצור הרתעה שתגרום לאויב לפחד להפעיל התקפה גרעינית. באסטרטגיה זו מדינה בונה מנגנון אוטומטי שיבטיח הפעלת 'מתקפת נגד' (תגובה) **קטלנית** כלפי האויב, בתרחיש שבו המדינה כבר הותקפה בכלי נשק גרעיניים של האויב, וכבר **נִכְשְׁלָה** מלמנוע את המתקפה הגרעינית הזו של האויב כנגדה. המנגנון מבטיח ש'מתקפת הנגד' (התגובה) **הקטלנית** תצא לפועל אוטומטית, גם בתרחיש, שבמהלך **כִּישָּׁלוֹן** של המדינה, האויב כבר חיסל את כל האנשים שהיו יכולים להוציא לפועל 'מתקפת נגד' לא אוטומטית.

כלומר, כשל קטלני הוא דוגמה לאסטרטגיית מכה שנייה. במקרה זה, עקרון הכשל הקטלני מרתיע את האויב מפני שיגור מכה ראשונה. אלמנט חיוני באסטרטגיית המכה השנייה, אשר מושג בכשל קטלני, הוא שמדיניות ונהלים השולטים במתקפת התגמול מאפשרים שיגור כלי נשק גרעיניים, גם אם מבנה הפיקוד והשליטה הקיים כבר נוטרל על ידי מכה ראשונה. היעילות ההרתעתית של מערכת כזו תלוי בכך שמדינות אחרות החמושות בנשק גרעיני יידעו אותה מראש.

## דוגמאות לכשל קטלני

* ברית המועצות השתמשה במערכת קטלנית לכשל המכונה . לאחר קריסת ברית המועצות, רוסיה שמרה על השיטה (למרות שכיום היא מופעלת רק בעתות משבר).

* המדיניות הקטלנית של בריטניה מאצילה סמכות פגיעה למפקדי צוללות במקרה של אובדן פיקוד (באמצעות מכתבי המוצא האחרון), ומבטיחה שגם כאשר המהלך לא מתואם, ניתן לבצע תגמול גרעיני.

* על פי פרסומים זרים צוללות דולפין AIP מותאמות לשיגור טילי שיוט שפותחו בישראל (על פי פרסומים שונים מדובר בטילי פופאי), שניתן לחמש אותם גם בראשי קרב גרעיניים לטווח של 1,500 ק"מ, ובכך מעניקות לישראל יכולת "מכה שנייה" גרעינית, למקרה שתותקף בנשק גרעיני.

## ראו גם
* מכה שנייה
* פצצה מומלחת
* אל כשל
* נשק יום הדין

## הערות שוליים

קטגוריה:אסטרטגיה
לאורה מנצ'ינלי

**לאורה מנצ'ינלי** (באיטלקית: **Laura Mancinelli**; 18 בדצמבר 1933 – 7 ביולי 2016) הייתה גרמניסטית, מתרגמת וסופרת איטלקייה.

מנצ'ינלי כתבה גם טקסטים אקדמיים, ספרי ילדים, חיבורים (רבים מההיסטוריה של ימי הביניים) ורומנים היסטוריים.

## ביוגרפיה
לאורה מנצ'ינלי נולדה באודינה ב-1933 והתגוררה ברוברטו במשך ארבע שנים לפני שעברה לטורינו עם משפחתה ב-1937.

לאחר השכלתה ולימודיה בבית הספר, היא סיימה את לימודיה באוניברסיטת טורינו בשנת 1956 עם תואר בספרות גרמנית עם התמקדות בספרות מודרנית.

בשנים שלאחר הדוקטורט היא לימדה מבלי לוותר מעולם על תשוקתה לתרבות הגרמנית של ימי הביניים. ב-1969 היא כתבה את החיבור "שיר הניבלונגים. בעיות וערכים".

בשנות ה-70 לימדה פילולוגיה גרמנית באוניברסיטת ססארי ולאחר מכן נקראה בוונציה על ידי הגרמניסט לדיסלאו מיטנר, ב-1976 היא ייסדה את המחלקה להיסטוריה של השפה הגרמנית באוניברסיטת קה פוסקרי בוונציה.

בעצת עמיתו וחברו, קלאודיו מגריס, ב-1972 ערכה ותרגמה לאיטלקית מהכרך המקורי, *[[שירת הניבלונגים]]*, ואחריו ב-1978 *[[טריסטן]]* (גוטפריד פון שטרסבורג) וב-1989 *[[ גרגוריוס על האבן|גרגוריוס]]* ו*[[היינריך המסכן]]* (הרטמן פון אואה).

לאחר שחזרה לטורינו כבעלת הקתדרה לפילולוגיה גרמנית באוניברסיטה, ב-1981 ערכה לאורה מנצ'ינלי את הופעת הבכורה שלה בסיפורת, והוציאה לאור את "שנים עשר אבי המנזר של Challant", רומן היסטורי שהמחברת החלה לכתוב ב-1968. לאחר מכן הגיעה "רוח הרפאים של מוצרט" ב-1986 ו"הנס של אודיליה הקדושה" ב-1989.

בתחילת שנות ה-90, מושפעת מטרשת נפוצה, לורה מנצ'ינלי עזבה את הקתדרה לפילולוגיה גרמנית.

משנת 1994 ואילך, היא התמסרה כולה לכתיבה ופרסמה יותר מחמש עשרה יצירות לאורך העשור, למרות אשפוזים בבית חולים ושיקום ממושך.

ב-2009 פרסמה את הרומן "המשקפיים של קאבור", ואחריו "שני סיפורי אהבה" ב-2011, פרשנויות חופשיות לסיפורם של שני זוגות מפורסמים, קרימהילד וזיגפריד, טריסטן ואיזולדה.

מנצ'ינלי מתה ב-7 ביולי 2016 בטורינו כתוצאה ממחלתה. טקס הפרידה התקיים ב-11 ביולי 2016 בבית הקברות המונומנטלי של טורינו; ההלוויה התקיימה בגלות בעמק סוסה, שם הסופרת שילמה את אחד הרומנים שלה.

היא קיבלה מספר פרסים בתחום הספרות. בשנת 2005 היא התקבלה למסדר ההצטיינות של הרפובליקה של איטליה.

## פרסים והוקרה

## רומנים
* (*The Twelve Abbots of Challant*) שנה 1981 (לא תורגם לעברית)
* (*Mozart's Ghost*) שנה 1986 (לא תורגם לעברית)
* (*The Miracle of Saint Odilia*) שנה 1989 (לא תורגם לעברית)
* (*Amadé*) שנה 1990 (לא תורגם לעברית)
* (*The emperor's eyes*) שנה 1994 (לא תורגם לעברית)
* (*Raskolnikov*) שנה 1996 (לא תורגם לעברית)
* (*The mystery of the wheelchair*) שנה 1997 (לא תורגם לעברית)
* (*The barefoot prince*) שנה 1999 (לא תורגם לעברית)

## קישורים חיצוניים

* 

## הערות שוליים

קטגוריה:סופרים איטלקים
קטגוריה:סגל אוניברסיטאות באיטליה
קטגוריה:מעוטרי מסדר ההצטיינות של הרפובליקה של איטליה
קטגוריה:בוגרי אוניברסיטת טורינו
קטגוריה:סגל אוניברסיטת טורינו
קטגוריה:איטלקים שנולדו ב-1933
קטגוריה:איטלקים שנפטרו ב-2016
הגן הגזום

**הגן הגזום** הוא גן בפארק הירקון שבו מצויות שדרות של עצים, רובן גזומות. הגינון בגן שאוב מהסגנונות הפורמלי, הקלאסי והים-תיכוני. הגן תוכנן על ידי האדריכל גדעון שריג. בפארק מצויים ממצאים ארכאולוגיים אחדים, לרבות העתק של הפסיפס המופיע בבית הכנסת בבית אלפא. שטח הגן הוא 15 דונם.

## גלריה

YarkonCitrusFruitTree.jpg|עץ פרי הדר
YarkonPrunedBoulevard.jpg|שדרת עלים גזומה
YarkonFlowingWater.jpg|מים מפכפכים
YarkonBeitAlphaMosaicFar.jpg|העתק פסיפס בית אלפא
YarkonBeitAlphaMosaicClose.jpg|העתק פסיפס בית אלפא (תקריב) - במרכז האלה הליוס
YarkonBase.jpg|בסיס עמוד
YarkonIonicOrder.jpg|כותרת עמוד מהסדר היוני
YarkonCorinthianOrder.jpg|כותרת עמוד מהסדר הקורינתי
YarkonByzantineOrder.jpg|כותרת עמוד מהתקופה הביזנטית
YarkonCornice.jpg|קרניז
YarkonFrieze.jpg|אפריז
YarkonRoodScreenColumn.jpg|עמוד סורג


## קישורים חיצוניים

* 
* 

## הערות שוליים

קטגוריה:פארק הירקון
נחל בריח

**נחל בריח** הוא נחל אכזב בין דרום הר חברון למדבר הנגב.

## תוואי הנחל
מוצא הנחל ממוקם ברום של כ־500 מטרים מעל פני הים בין כפרי הפזורה הבדואית, כ־3 קילומטרים מצפון־מערב לבסיס חיל האוויר נבטים. הוא זורם מערבה דרך היישוב הבדואי סעווה ונשפך לנחל ענים.

בריח
הניצול

**הניצול** (באנגלית: **The Castaway**) הוא סרט הנפשה קצר אמריקאי של מיקי מאוס שיצא לראשונה בשנת 1931. זהו הסרט הקצר ה-27 בסדרת סרטי "מיקי מאוס" שהופק והשלישי באותה השנה. המדבב הבלעדי הוא וולט דיסני שתרם את קולו למיקי מאוס. עלילת הסרט עוקבת אחר מיקי, ניצול בודד מספינה טובעת, אשר שט על רפסודה לאי בלב ים ומנגן מוזיקה לבעלי החיים באי.

## עלילה
בודד ונטוש על רפסודה רעועה בלב האוקיינוס, מיקי מאוס מבחין באי באופק. הוא מגיע לאי בעזרת דג-חרב שלמעשה ניסה לתקוף את מיקי. רעב, מיקי מנער שיח בננה, ומטה נופלות זו אחר זו הבננות שאותן הוא אוכל בהנאה עד אשר הוא נבהל מעכביש.

מיקי מוצא ארגז שנשטף אל החוף והתוכו הוא מגלה פסנתר. הוא מתחיל לנגן בו לשלישיית כלבי ים מרקדים. גור טיגריסים מנסה לעזור למיקי בנגינה על ידי חבטה בקלידים ומיקי מגרש אותו פעם אחר פעם. הצמד נקטע על ידי קוף ענק, שמתגלה כפסנתרן מוכשר בעצמו, אך בסופו של דבר מנפץ את הפסנתר לרסיסים. מיקי מנסה להשיב מלחמה, אך למראהו המאיים של הקוף הוא נבהל ומתחיל לרוקד. בהמשך הוא נרדף על ידי אריה, אשר מיקי מטעה אותו לקפוץ לתוך פה של תנין. לבסוף מיקי מוצא את עצמו רוכב על צב ים, ששוחה משם הרחק.

## הפקה
"הניצול" היה הסרט הראשון שביים וילפרד ג'קסון, אשר המשיך לביים סרטי קולנוע רבים של דיסני, ביניהם "סינדרלה", "עליסה בארץ הפלאות", "פיטר פן" ו"היפהפייה והיחפן". למרבה הצער, הנסיבות היו רחוקות מלהיות אידיאליות: עם לחץ רב של החברה המפיצה לסרט נוסף ועם זמן מועט להפיק אחד כזה, דיסני פנה לג'קסון כדי להפיק סרט קצר שהורכב מהנפשות בשימוש חוזר מסרטים אחרים. הסרט משתמש בצילומים ממוחזרים של קוף רוקד (מ"קצב הג'ונגל", 1929), אריה שנאכל על ידי תנין (סצנה חתוכה מ"קצב הג'ונגל") ואריות ים מרקדים (מ"גלים פראיים", 1929).

סרט זה הוא גם הראשון שהולחן על ידי פרנק צ'רצ'יל, שהמשיך וכתב את השירים לסרטים "שלושה חזירים קטנים", "שלגיה ושבעת הגמדים", "דמבו", "במבי" ו"הרפתקאות איכבוד ומר טוד".

## ביקורת
בספרו "הסרטים של מיקי: סרטי הקולנוע של מיקי מאוס", הייס גרוב כותב: "'הניצול' היה סרט קצר שנבנה סביב חומר בשימוש חוזר ונחות, וזה נראה: הסרט המצויר מהנה, אבל המראה של מיקי אינו עקבי בטירוף, אין אפילו רמז לסיפור, וכל הסרט מרגיש כמו חזרה ל-1929".

עם זאת, ראיין קילפטריק, מאתר הפודקאסט "The Disney Film Project", שיבח את הסרט: "זהו סרט קצר כיפי מאוד, למרות שאין המון בדיחות, ואף אחת לא טובה מספיק כמו 'בעיות תחבורה' או כמה מהסרטים הקצרים המצחיקים האחרים של מיקי. יש נימה של אושר שנקבעת כמעט מההתחלה, כשמיקי מושלך על ידי הגלים בעודו על הרפסודה הקטנה שלו. למרות שהדברים קודרים, מיקי מחייך. האופטימיות העליזה הזו היא שהופכת את מיקי לכל כך מושך".

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:סרטים באנגלית
קרחון רוץ

**קרחון רוֹץ** (באנגלית: **Rotz Glacier**) הוא קרחון יובלי, הזורם לכיוון מערב מרמת וייקפילד, באזור ארץ פאלמר, במרכז חצי האי האנטארקטי, שבאנטארקטיקה.

קרחון רוץ נשפך אל קרחון איירי, בסמוך ישירות מדרום להר טימוסתנס.

## היסטוריה
### גילוי ומיפוי הקרחון

הקרחון (ורמת וייקפילד כולה) צולמו לראשונה מהאוויר (צילום טרימטרוגון) ב-27 בנובמבר 1947 על ידי משלחת רון לחקר אנטארקטיקה (Ronne Antarctic Research Expedition; (בראשי תיבות RARE)).

אזור הקרחון (ורמת ויקפילד כולה) מופו לראשונה בדצמבר 1958, ומופו שנית בנובמבר 1960, על ידי סקר שטחי חסות איי פורלנד (Falkland Islands Dependencies Survey; (בראשי תיבות FIDS)).

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה ( United Kingdom Antarctic Place-Names Committee (בראשי תיבות: UK-APC)).

הקרחון נקרא על שם ז'אן רוץ - קרטוגרף צרפתי שחי במאה ה-16, אשר מונה בשנת 1542 לתפקיד ההידרוגרף המלכותי של הנרי השמיני, מלך אנגליה.

רוץ
ג'ייסון ריינולדס

**ג'ייסון ריינולדס** (באנגלית: **Jason Reynolds**; נולד ב-6 בדצמבר 1983) הוא סופר אמריקאי של רומנים ושירה לנוער.

## ביוגרפיה
ריינולדס נולד בשנת 1983 בוושינגטון די. סי., הוא גדל באוקסון היל, מרילנד.

לאחר שסיים את לימודיו התיכוניים, הוא השלים את לימודיו באוניברסיטת מרילנד, שם רכש תואר ראשון באנגלית.

ריינולדס עבר לברוקלין עם חברו מהלימודים ג'ייסון גריפין והחל לפרסם אוספי שירה בעודו מתפרנס כמוכר בחנות ספרים.

הוא פרסם את הרומן הראשון שלו, When I Was The Greatest, בשנת 2014, ולאחר מכן הוציא 3 אוספי שירה, ספר זיכרונות, רומן גרפי ועוד 9 רומנים, רובם לבני נוער. הוא מתמקד בחייהם הקשים של בני נוער שחורים שגדלו בשנות ה-80 וה-90.

פעמיים הגיע לגמר של פרס הספר הלאומי וזוכה בפרס סנטרו בשנת 2018 על "גוסט", יצירותיו נמכרו ביותר מ-2.5 מיליון עותקים.

## קישורים חיצוניים

* 

## הערות שוליים

קטגוריה:משוררים אפרו-אמריקאים
קטגוריה:סופרי ילדים ונוער אמריקאים
קטגוריה:קומיקסאים אמריקאים
קטגוריה:זוכי מדליית קרנגי
קטגוריה:בוגרי אוניברסיטת מרילנד
קטגוריה:אמריקאים ילידי וושינגטון די. סי.
קטגוריה:אמריקאים שנולדו ב-1983
אליפות אירופה בכדורגל עד גיל 21 - 2023

**אליפות אירופה בכדורגל עד גיל 21 - 2023** (ברומנית: ***'; ב[[גאורגית]]: ***'; ידועה גם בשם **יורו עד גיל 21 - 2023**) היא המהדורה ה־24 של אליפות אירופה בכדורגל עד גיל 21, טורניר הכדורגל הדו־שנתי המאורגן על ידי אופ"א לנבחרות כדורגל גברים אירופיות עד גיל 21.

הטורניר התקיים ברומניה ובגאורגיה בין התאריכים 21 ביוני עד 8 ביולי 2023. רומניה אירחה את משחק הפתיחה, בעוד גאורגיה אירחה את הגמר. רומניה אירחה בעבר את אליפות אירופה בכדורגל עד גיל 21 - 1998.

בסך הכול השתתפו 16 נבחרות בטורניר. רק שחקנים שנולדו ב־1 בינואר 2000 או לאחר מכן רשאים להשתתף בתחרות. בדומה לאליפויות הקודמות שנערכו שנה לפני האולימפיאדה, הטורניר שימש גם כמוקדמות האירופיות עבור טורניר הכדורגל האולימפי. , המארחת האולימפית, העפילה אוטומטית, ושלוש הנבחרות הטובות ביותר בטורניר זה יעפילו גם הם למשחקי הקיץ האולימפיים בפריז 2024, שם הן ייוצגו על ידי נבחרות הכדורגל הלאומיות עד גיל 23, עם מקסימום של שלושה שחקנים מעל גיל זה.

נבחרת  זכתה באליפות לאחר שגברה בגמר על .  הגיעה עד חצי הגמר בו הפסידה לאנגליה.

## אירוח
רומניה וגאורגיה הגישו שתיהן הצעות נפרדות לאירוח המשחקים. ב־3 בדצמבר 2020 הן מונו למארחות משותפות בישיבת הוועד הפועל של אופ"א.
## אצטדיונים
### רומניה
התאחדות הכדורגל הרומנית הציעה בהצעת האירוח המקורית את שמונת האצטדיונים הבאים:
* ארנה נציונאלה בבוקרשט
* אצטדיון סטיאווה בבוקרשט
* אצטדיון ראפיד ג'ולסטי בבוקרשט
* אצטדיון שער הניצחון בבוקרשט
* קלוז' ארנה בקלוז'-נאפוקה
* אצטדיון ד"ר קונסטנטין רדולסקו בקלוז'-נאפוקה
* אצטדיון אילי אואנה בפלוישט
* אצטדיון מרין אנסטסוביץ' בג'יורג'יו
אך לאחר שגאורגיה הצטרפה כמארחת שותפה, ארבעה אצטדיונים הוסרו מהרשימה.

### גאורגיה
התאחדות הכדורגל הגאורגית הציעה תחילה את ארבעת האצטדיונים הבאים:
* אצטדיון בתומי בבתומי
* אצטדיון פאזיסי בפותי
* אצטדיון בוריס פאיצ'דזה בטביליסי
* אצטדיון מיכאיל מסחי בטביליסי
בהמלצת אופ"א, בינואר 2022 הוחלף אצטדיון פאזיסי באצטדיון רמאז שנליה שבכותאיסי.

## העפלה
### נבחרות שהעפילו
הקבוצות הבאות העפילו לטורניר הגמר.

**הערה**: כל הנתונים הסטטיסטיים כוללים רק את עידן U21 (1978 ואילך).

### הגרלה סופית
ההגרלה הסופית של הטורניר נערכה ב-18 באוקטובר 2022 בוקרשט. 16 הקבוצות חולקו לארבע קבוצות כל אחת. הנבחרות דורגו לקראת ההגרלה, לפי מקדם שחושב בהתבסס על תוצאות הטורנירים הבאים:
* אליפות אירופה בכדורגל עד גיל 21 – 2019 וטורניר המוקדמות (20%)
* אליפות אירופה בכדורגל עד גיל 21 – 2021 וטורניר המוקדמות (40%)
* מוקדמות אליפות אירופה בכדורגל עד גיל 21 – 2023 (שלב הבתים בלבד) (40%)
המארחות רומניה וגאורגיה שובצו לעמדות A1 ו-B1, בהתאמה, בעוד שארבע עשרה הנבחרות הנותרות הוגרלו לשאר העמדות הפנויות בקבוצתן.

## שלב הבתים
### בית א'

### בית ב'

### בית ג'

### בית ד'

## שלב הנוקאאוט
### סיכום

### רבע הגמר

----

----

----

### חצי הגמר

----

### גמר

## העפלה לאולימפיאדה
ארבע הנבחרות הבאות העפילו למשחקי הקיץ בכדורגל באולימפיאדת פריז (2024), כ**נבחרות אולימפיות עד גיל 23**.

## קישורים חיצוניים

* 

## הערות שוליים

2023
קטגוריה:תחרויות כדורגל ב-2023
קטגוריה:תחרויות כדורגל ברומניה
קטגוריה:תחרויות כדורגל בגאורגיה
קטגוריה:2023 באירופה
קרן הסיוע לילדי פלסטין

**קרן הסיוע לילדי פלסטין** (באנגלית: **The Palestine Children's Relief Fund** או **PCRF**) היא עמותת סיוע שהוקמה בשנת 1991 בארצות הברית. מטרת העמותה היא סיוע רפואי והומניטרי לילדים ובני נוער פלסטינים. בין השאר מסייעת העמותה בהעברת ילדים פלסטינים לארצות הברית או אירופה לקבלת טיפולים רפואיים שאינם ניתנים להשגה בשטחים הפלסטיניים. מאז היווסדה, עשרות אלפי ילדים ובני נוער קיבלו טיפול רפואי בעזרת העמותה.

## היסטוריה
קרן הסיוע לילדי פלסטין הוקמה בשנת 1991 על ידי סטיב סוסבי, עיתונאי אמריקאי שסיקר את הסכסוך הישראלי-פלסטיני בחברון. סוסבי איתר תורמים שיסייעו להעביר ילדים פלסטינים לאקרון (אוהיו) כדי לקבל טיפול רפואי. מאוחר יותר פגש סוסבי את הודא אל-מסרי, עובדת סוציאלית פלסטינית שעבדה בימק"א ירושלים. השניים נישאו ב-1993, ונולדו להם שתי בנות.

העמותה מסייעת להעביר ילדים פלסטינים לארצות הברית או אירופה לקבלת טיפולים רפואיים שאינם ניתנים להשגה בשטחים הפלסטיניים. בשנת 2004 דחתה העמותה תרומה של ארגון "קרן ארץ הקודש" בגלל חשד לקשרים בין התורמים לבין ארגוני טרור.

בשנת 2006 הפיקה העמותה סרט תיעודי בשם "לב פתוח" ("Open Heart") אודות ג'מאל, תינוק בן תשעה חודשים בעל מום לב מולד שטופל בבריטניה בסיוע העמותה.

הודא אל-מסרי נפטרה בשנת 2009 מסרטן, וסוסבי עבר להתגורר בחברון עם בנותיו. המחלקה לסרטן ילדות בבית החולים בבית החולים בבית ג'אלא קרויה על שם אל-מסרי. סוסבי נישא מחדש ב-2016 לזינה סלמן, רופאה המתמחה בסרטן ילדות. תורמי העמותה מימנו את הקמת המרכז הרפואי לסרטן ילדות בעזה, שנפתח בשנת 2019.

החל משנת 2014 מפעילה העמותה מרכז סיוע לבריאות הנפש בעזה, המספק תמיכה וטיפולים לילדים הסובלים מרמות גבוהות של מתח נפשי וחרדה עקב תקיפות של הצבא הישראלי, ולבני משפחותיהם.

לעמותה מספר סניפים בערים פלסטיניות. מאז היווסדה, עשרות אלפי ילדים ובני נוער קיבלו טיפול רפואי בעזרת העמותה, בהם גם ילדים ממחנות פליטים פלסטינים בירדן, סוריה ולבנון.

בין הילדים שטופלו בסיוע העמותה נמנית ילדה בת 11 שנפצעה מרסיסי כדור טנק בעזה בשנת 2009 וטופלה בבית החולים תל השומר וילדה בת 10 מעזה, חולת סרטן, שטופלה בבית החולים א-נג'אח בשכם אך נפטרה במרץ 2020.

## פעילות העמותה
קרן הסיוע לילדי פלסטין שולחת לבתי חולים פלסטיניים ציוד רפואי ואנשי צוות מארצות הברית ומאירופה כדי לטפל במקרים קשים ולהכשיר רופאים ואנשי צוות רפואי פלסטינים. הקרן מביאה לשטחים הפלסטיניים מאות רופאים מתנדבים מדי שנה. במידת הצורך נשלחים ילדים פצועים או חולים לטיפול בארצות הברית או באירופה. העמותה ממומנת מתרומות. לעמותה רשת של מתנדבים ברחבי ארצות הברית הפועלים כמשפחות מארחות.

ארגון Charity Navigator, המדרג ארגוני צדקה, מעניק לעמותה בעקביות את הציון הגבוה ביותר, ארבעה כוכבים. הארגון בודק יציבות פיננסית, הקפדה על שיטות עבודה, אחריות, שקיפות ודיווחים תקופתיים.

בין תורמי העמותה נמנים הסנאטור האמריקאי פול סארביינז והשחקן ריצ'רד גיר. באוקטובר 2006 פרסם ג'ימי קרטר, נשיא ארצות הברית לשעבר, סרטון בו הוא ממליץ לתרום לעמותה. המתרגם דורי פרנס שזכה בפרס התיאטרון הישראלי לשנת 2013 תרם את כספי הזכייה לעמותה.

## קישורים חיצוניים
* 

## הערות שוליים

קטגוריה:זכויות הילד
קטגוריה:רווחת הילד
קטגוריה:הסכסוך הישראלי-פלסטיני: ארגונים
ציקלון (משגר)

**ציקלון** (ברוסית: **Циклон**) היה משגר לוויינים וחלליות רב־שלבי בעל שלושה שלבים, אשר שימש את ברית המועצות ורוסיה לשיגור חלליות. המשגר יוצר באוקראינה.

תכנון המשגר החל במהלך בשנות ה-60 במשרד תכנון של מיכאיל יאנגל שהיה ממקום בעיר דניפרו שבאוקראינה הסובייטית. התכנון היה מבוסס על טיל בליסטי R-36. באוגוסט 1967 בוצעו 8 שיגורים וכולם היו מוצלחים. למרות זאת הוחלט לעבור לדגם מתקדם "ציקלון 2".

השיגור הראשון של "ציקלון 2" בוצע בשנת 1969. עד לשנת 2006 בוצעו 106 שיגורים ולמעט שיגור בודד כולם היו מוצלחים.

בשנות ה-70 החל פיתוח דגם משופר "ציקלון 3". השיגור הראשון בוצע בשנת 1977. עד לשנת 2009 בוצעו 112 שיגורים, 115 היו מוצלחים.

לאחר התפרקות ברית המועצות ייצור המשגרים נמשך במפעל המקורי בשטח אוקראינה.

בתחילת המאה ה-21 סוכם עם ברזיל על פיתוח דגם חדש "ציקלון 4". לאחר מספר דחיות הפרויקט בוטל.

בשנת 2017 החל בתכנון משגר דו-שלבי "ציקלון 4M" תוך שיתוף פעולה עם חברה קנדית Maritime Launch Services. השיגור הראשון תוכנן לשנת 2023 עם קצב של 8 שיגורים שנתיים.

## קישורים חיצוניים

* תיאור טכני של ציקלון 2
* תיאור טכני של ציקלון 3

קטגוריה:משגרי לוויינים וחלליות
קטגוריה:משגרים סובייטיים
קטגוריה:אוקראינה: מדע וטכנולוגיה
קטגוריה:משגרים רוסים
סופרבול LVII

**סופרבול LVII** (סופרבול 57) הוא משחק פוטבול שנערך ב-12 בפברואר 2023 בין אלופת עונת 2022 של חטיבת ה-NFC פילדלפיה איגלס לאלופת חטיבת ה-AFC קנזס סיטי צ'יפס, ושימש גמר ליגת ה-NFL. המשחק שוחק באצטדיון סטייט פארם בגלנדייל, אריזונה. זה היה הסופרבול הרביעי שמתארח באזור המטרופולין של פיניקס, כשהאחרון הוא סופרבול XLIX ב-2015, שנערך גם הוא באצטדיון סטייט פארם (נקרא אז אצטדיון אוניברסיטת פיניקס). המשחק שודר בטלוויזיה הארצית בארצות הברית על ידי פוקס. קנזס סיטי צ'יפס שניצחה במשחק בתוצאה 38–35 וזכתה באליפות ה-NFL לעונת 2022.

## רקע
### בחירת מיקום המשחק
[ממוזער|[אצטדיון סטייט פארם, 2022]]
מערכת חדשה לבחירת המארחת נכנסה לתוקף בסופרבול LVI, ובמקום התהליך הקודם, שאפשר לערים להגיש מכרזים על האירוח, הליגה בוחרת באופן חד צדדי אצטדיון יחיד עבור כל משחק, ואינה מאפשרת לערים אחרות להציע הצעות; לאחר מכן העיר הנבחרת מרכיבה הצעה שעליה מצביעים בפגישות הבעלים של הליגה.

אריזונה הייתה המקום הראשון שנבחר בתהליך זה, והצעתה התקבלה פה אחד ב-23 במאי 2018.

הלוגו הרשמי למשחק נחשף ב-14 בפברואר 2022. הוא עוקב אחר תבנית הלוגו המעודכנת שהחלה בסופרבול LVI, עם תמונות של קניון מדברי ושמיים (המזכירים את דגל אריזונה) כדי לשקף את הנופים של האזור המארח.

## שידור
סופרבול LVII שודר בטלוויזיה בארצות הברית על ידי פוקס (לפי הרוטציה בין שלוש רשתות הטלוויזיה המשדרות את ה-NFL: פוקס, NBC ו-CBS).

## בידור
### מופע מחצית

ב-23 בספטמבר 2022, אפל מיוזיק הוכרזה כנותנת החסות החדשה למופע המחצית של הסופרבול , במקום פפסי, שנתנה חסות לעשרת מופעי המחצית הקודמים. תיאוריות שהופצו ברשתות החברתיות טענו שהזמרת והיוצרת האמריקאית טיילור סוויפט תוביל את המופע, בהתבסס על הקשרים שלה עם אפל ועם יריבתה המסורתית של פפסי, קוקה-קולה. כלי תקשורת דיווחו לאחר מכן כי סוויפט דחתה את ההצעה, וסירבה להופיע עד שתהליך ההקלטה מחדש שלה יושלם.

ב-25 בספטמבר הוכרזה הזמרת הברבדית ריהאנה כמובילה של מופע המחצית, ההופעה החיה הראשונה של הזמרת מזה למעלה מחמש שנים. ריהאנה הייתה מועמדת בעבר למופע המחצית של 2019, לו סירבה לאות תמיכה בקאפרניק, ומופע המחצית של 2015, לו לבסוף הועדפה קייטי פרי על פניה.

## קישורים חיצוניים

## הערות שוליים

קטגוריה:משחקי הסופרבול
קטגוריה:2023 בספורט
קטגוריה:2023 בארצות הברית
קטגוריה:אריזונה: ספורט
קטגוריה:גלנדייל (אריזונה): ספורט
קטגוריה:ריהאנה
קטגוריה:קנזס סיטי צ'יפס
קטגוריה:פילדלפיה איגלס
אוסס איגהודארו

**אוסס איגהודארו** (באנגלית: **Osas Ighodaro**; נולדה בשם: אוסרימן מרתה אליזבת איגהודארו ב-26 באוקטובר 1990) היא שחקנית, מפיקה ואשת טלוויזיה אמריקאית ממוצא ניגרי. זוכת תחרות מיס ארצות הברית השחורה לשנת 2010. הקימה קרן בשם The Joyful Joy אשר אוספת כספים ומעלה המודעות למחלת המלריה. הנחתה את טקס פרסי הקהל לקולנוע "אפריקה מג'יק" בשנת 2014, כאשר באותה שנה זכתה בפרס ELOY לשחקנית השנה בטלוויזיה על משחקה באופרת הסבון הניגרית "טינסל". איגהודארו הוכרזה כשחקנית הניגרית-אמריקאית המרוויחה ביותר לשנת 2018. עבור משחקה בסרט "ראטלסנייק: הסיפור של אהנה" היא זכתה בפרס שחקנית הדרמה הטובה ביותר בפרסי הקהל לקולנוע "אפריקה מג'יק" לשנת 2022.

## ביוגרפיה
איגהודארו נולדה בברונקס, ניו יורק, ארצות הברית להורים ממוצא ניגרי שהגיעו ממדינת אדו בניגריה. יש לה תואר ראשון בעיתונאות והפקה עם תואר משני בתיאטרון ויזמות מאוניברסיטת פנסילבניה. יש לה תואר שני באמנות מהסטודיו לדרמה באוניברסיטת פייס. היא עברה לגור בניגריה בשנת 2012 לשישה חודשים, אך קיבלה מספר תפקידי משחק, ביניהם התפקיד של אדאנה באופרת הסבון טינסל ונשארה בניגריה עד היום. בניגריה הקימה קרן לטיפול והעלאת מודעות למחלת המלריה, לאחר שאחותה הגדולה נפטרה מהמחלה בשנת 2006 בבנין, ניגריה.

בשנת 2018 השתתפה בסרט "מלך הבנים" בתפקיד סאדו בלו. הסרט הוא מותחן פוליטי ניגרי בבינומיה של קמי אדטיבה. הסרט עוקב אחר אשת עסקים עם שאיפות פוליטיות הנקשרת לאנשי העולם התחתון. הסרט זכה להצלחה רבה, והיה מועמד לשמונה פרסים בפרסי האקדמיה האפריקאית לקולנוע בשנת 2019, כאשר הוא זכה בשלושה מהם. לסרט יצאה בשנת 2021 סדרת טלוויזיה הממשיכה את עלילתו בשם "מלך הבנים: השיבה", כאשר גם בה שיחקה.

עבור משחקה בסרט "ראטלסנייק: הסיפור של אהנה" ששודר בנטפליקס היא זכתה בפרס שחקנית הדרמה הטובה ביותר בפרסי הקהל לקולנוע "אפריקה מג'יק" לשנת 2022.

בשנת 2022 הופיעה בסדרה "The Smart Money Woman" המשודרת בנטפליקס.

## חיים אישיים
איגהודארו התחתנה עם גברנו אג'יבהד בשנת 2015. בתם הבכורה נולד בשנת 2016 והשניים התגרשו זמן קצר לאחר מכן, כאשר הוא עזב לארצות הברית. אחותה הגדולה התחתנה ועברה לניגריה ונפטרה ממלריה בעודה בהריון בשנת 2006. אביה ואמה חזרו לגור בניגריה, ושני אחיה הצעירים נשארו לחיות בניו יורק. כיום חיה בניגריה.

## קישורים חיצוניים

* 

* 
* 

## הערות שוליים

קטגוריה:אמריקאים ממוצא ניגרי
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:זוכות בתחרויות יופי אמריקאיות
קטגוריה:שחקניות קולנוע וטלוויזיה אמריקאיות
קטגוריה:פעילים חברתיים ניגרים
קטגוריה:מפיקות קולנוע ניגריות
קטגוריה:מנחות טלוויזיה אמריקאיות
קטגוריה:מפיקות טלוויזיה אמריקאיות
קטגוריה:בוגרות אוניברסיטת המדינה של פנסילבניה
קטגוריה:בוגרי אוניברסיטת המדינה של פנסילבניה
קטגוריה:בוגרות אוניברסיטת פייס
קטגוריה:בוגרי אוניברסיטת פייס
קטגוריה:משתתפות בתחרויות יופי אמריקאיות
קטגוריה:זוכי פרסים לקולנוע
קטגוריה:שחקניות קולנוע וטלוויזיה ניגריות
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
On My Way Home

"**On My Way Home**" (בעברית: "**בדרך הביתה**") הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן הרביעי שלה, *[[The Memory of Trees]]*. השיר יצא לאור ב-22 בנובמבר 1996, על ידי חברת התקליטים EMI רקורדס (ברחבי העולם) ורפרייז רקורדס (ברחבי ארצות הברית), כסינגל השני מתוך האלבום. הוא הגיע למקום הרביעי במצעד הסינגלים הברזילאי, וזכה להצלחה כאשר דורג ב-30 העליונים באיטליה ובממלכה המאוחדת. במצעד הסינגלים האוסטרלי דורג בשיאו במקום ה-151.

## רשימת השמעה
* **מהדורה רגילה**
# "On My Way Home" – 5:09
# "Eclipse" – 1:34
# "I May Not Awaken" – 4:26
* **מהדורה דיגי-פק מוגבלת (wea 047cdx)**
# "On My Way Home" (רמיקס סינגל) – 3:37
# "Morning Glory" – 2:28
# "I May Not Awaken" – 4:26
# "Eclipse" – 1:34

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1995
קטגוריה:סינגלים מ-1996
קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:בלדות פופ
קטגוריה:שירי העידן החדש
קטגוריה:סינגלים בהוצאת רפרייז רקורדס
קטגוריה:סינגלים בהוצאת EMI רקורדס
פרס קרטר-מניל לזכויות האדם

פרס **קרטר-מניל לזכויות האדם** (אנגלית: Carter–Menil Human Rights Prize) נוסד בשנת 1986 על ידי נשיא ארצות הברית לשעבר ג'ימי קרטר והפילנתרופ האמריקני דומיניק דה מניל כדי "לקדם את ההגנה על זכויות אדם ברחבי העולם". הקרן מעניקה מעת לעת פרסים בסך 100,000 דולר ליחידים ומוסדות המקדמים זכויות אדם. קרטר הוא יו"ר ועדת הפרס.
## זוכי הפרס
* 1986: יורי אורלוב מייסד קבוצת הלסינקי
* 1987: Vicaría de la Solidaridad - ארגון זכויות אדם מצ'ילה
* 1988: וולטר סיסלו ומשפחתו - פעילים נגד משטר האפרטהייד בדרום אפריקה
* 1989: ארגוני זכויות האדם אל-חאק ובצלם
* 1990: מועצת הקהילות האתניות רונג'ל ג'ונאם מגוואטמלה והתנועה לזכויות האזרח של סרי לנקה
* 1991: אוניברסיטת מרכז אמריקה בסן סלבדור לזכר שישה כמרים שנרצחו שם.
* 1992: מרכז הפליטים של האיטי, מיאמי, פלורידה והקרן לזכויות האינדיאנים, בולדר, קולורדו.

## ראו גם
* מרכז קרטר
* ג'ימי קרטר

## קישורים חיצוניים
* 
* עמוד הפרס הרשמי עם רשימה חלקית של הזוכים

## הערות שוליים

קטגוריה:ג'ימי קרטר
קרטר-מניל לזכויות האדם
רבי פפייס

**רבי פפייס** (נקרא גם **רבי פפיס**, או **רבי פפוס**; נולד ככל הנראה במאה הראשונה ונפטר במאה השנייה) היה תנא בתקופת חורבן בית שני, מחכמי יבנה לאחר החורבן ומהדור השני לתקופת התנאים.

## עדויותיו
רבי פייפס חי בסוף ימי בית המקדש השני ולאחר חורבן בית המקדש מסר עדות על ההלכות שהיו נהוגות בזמן בית המקדש. רוב עדויותיו הובאו במסכת עדיות במשנה.

במחלוקת בין רבי אליעזר לחכמים לגבי האם ולד שלמים ראוי שיקריבו אותו העיד רבי פפיס: .

כמו כן, העיד יחד עם רבי יהושע בן חנניה נגד דעת רבי אליעזר ש"ארוכות של נחתומים" ו"תנור שחיתכו חוליות וניתן חול בין חוליא לחוליא" שהם טמאים.

בעקבות אלו שהיו מגבילים את עיבור השנה עד לחג הפורים העידו רבי פייפס ורבי יהושע כי אפשר לעבר את השנה בכל חודש אדר והעידו שמותר לעבר את השנה על תנאי.

לגבי אדם שנדר על עצמו שני נזירויות העיד פפייס כי אם גילח ויסיים את הראשונה ביום שלושים יגלח ויסיים את השנייה ביום שישים ואף אם גילח ביום חמישים ותשע יצא ידי חובה משום שיום שלושים נכלל במניין נזירות שנייה.

## דרשותיו
בנוסף לעדויותיו במשנה מובאים אמרותיו של רבי פפייס בספר שיר השירים רבה כשברבים מהם ניכרת נימה של הטפה ורבי עקיבא הגיב עליהם מספר פעמים ב: .

## הערות שוליים

קטגוריה:הדור השני לתנאים
קטגוריה:יהודים בארץ ישראל במאה ה-1
קטגוריה:יהודים בארץ ישראל במאה ה-2
יוסף אביגדור קסלר

**הרב יוסף אביגדור קסלר** (י"ד סיון ה'תרמ"ה, 28 במאי 1885 – ג' כסלו ה'תשט"ו, 28 בנובמבר 1954) היה רבן של ואוירז'אנאי וקראז שבליטא, ובהמשך רבה של שכונת פאר רוקאוויי ברובע קווינס שבלוג איילנד, ניו יורק, ארצות הברית. מחבר שו"ת 'תפארת יוסף'.

## ביוגרפיה
נולד לרב יום טוב ליפמן קסלר. בצעירותו למד בישיבת מיר וישיבת וולוז'ין, נסמך לרבנות בידי הרב רפאל שפירא, הרב זונדל הוטנר, הרב משה בצלאל לוריא והרב יצחק יעקב ריינס.

נשא לאישה את פעשא, בת הרב זאב וולף טורבוביץ, ששימש כרבה של קראז וחיבר את שו"ת תפארת זיו. פעשא נפטרה בכ"ו טבת ה'תשי"א, 4 בינואר 1951, והרב קסלר נישא בשנית לשפרה בת הרב יעקב ברוך רוזנטל.

בראשית דרכו הרבנית שימש כרבן של ואוירז'אנאי וקראז בליטא, בהמשך כיהן כרב בפאר רוקאוויי שברובע קווינס, לונג איילנד.

## ספריו
* שו"ת **תפארת יוסף**.
* **חזיונות יוסף,** תשי"ד, 1954.

## קישורים חיצוניים
* הרב יוסף אביגדור קסלר, באתר אישי ישראל

קטגוריה:רבנים ליטאים
קטגוריה:ליטאים שנולדו במאה ה-19
קטגוריה:ילידי 1885
קטגוריה:ליטאים שנפטרו במאה ה-20
קטגוריה:נפטרים ב-1954
חבורה למחצה שאינה קומוטטיבית בשום מקום

במתמטיקה, **חבורה למחצה שאינה קומוטטיבית בשום מקום** היא חבורה למחצה *S* כך שלכל *a* ו-*b* ב-*S*, אם *ab* = *ba* אז *a* = *b*. חבורה למחצה *S* אינה קומוטטיבית בשום מקום אם ורק אם כל שני איברים של *S* הם הופכיים זה לזה (במובן החלש).

## אפיון של חבורות למחצה שאינן קומוטטיביות בשום מקום
חבורות למחצה שאינן קומוטטיביות בשום מקום ניתן לאפיון בכמה דרכים שונות. אם *S* היא חבורה למחצה, התנאים הבאים שקולים:
* *S* אינה קומוטטיבית בשום מקום.
* *S* היא רצועה מלבנית.
* עבור כל *a* ו- *b* ב-*S,* מתקיים: *aba=a.*
* עבור כל *a*, *b* ו- *c* ב-*S,* מתקיים: *a²=a* וגם *abc=ac.*

קטגוריה:חבורות למחצה
קטגוריה:מבנים אלגבריים
כרכן רדיאטוס

**כרכן רדיאטוס** (שם מדעי: *Coelognathus radiatus*) הוא מין של נחש לא-ארסי ממשפחת הזעמניים. הכרכן מצוי בטבע בהודו ונפאל ומזרחה לאורך דרום-מזרח אסיה עד לאיי סונדה באזור הטרופי.
## מאפיינים
זהו נחש גדול יחסית באורך 1.8 עד 2 מטרים והוא בעל קשקשים כתומים-צהובים עזים עד חומים שלאורכם פסים שחורים בולטים על חלקו העליון והצידיים מנומרים בכתמים שחורים, צהובים ולבנים. הראש קטן יחסית והאישונים גדולים וצהובים כשמצידי העיניים מספר פסים כהים. כיפת הראש בעלת גוון נחושת, מה שהוביל לכינויו האנגלי: "Copperhead Rat Snake". הנחש איננו ארסי, אם כי נשיכה ממנו יכולה לזהם מחיידקים. הוא פעיל לרוב במשך היום. הנקבה מטילה בעונת הרבייה 5 עד 15 ביצים.

נחש זה מצוי לרוב ביערות, מישורים ושדות מוצפים וכן במקווי מים מתוקים ויערות הרריים. הוא מסתתר לרוב בין הצמחייה הנמוכה ומחפש מכרסמים קטנים וכן לטאות וצפרדעים למאכל. את הטרף הוא הורג באמצעות כריכת גופו על הטרף וחניקתו, ומכאן שמו.

הנחש מתגונן מטורפים אפשריים בידי פיתול גופו כלפי מעלה בפתאומיות תוך לחישה חזקה, מה שעוזר להרתיע את האויב ומקשה על מגדלי נחשים לשלוט בו ללא ניסיון. עם זאת הוא איננו ארסי ואיננו מסוכן לאדם.

תפוצתו של נחש זה רחבה בטבע והוא איננו בסכנת הכחדה.

## קישורים חיצוניים

*כרכן רדיאטוס, באתר Biodiversity 

## הערות שוליים

קטגוריה:טקסונים שתוארו בידי פרידריך בויה
קטגוריה:זעמניים
קטגוריה:תאילנד: זוחלים
קטגוריה:בעלי חיים שתוארו ב-1827
ישועת ה' כהרף עין

**יְשׁוּעַת ה' כְּהֶרֶף עַיִן** הוא ביטוי שמשמעותו שה' מושיע במהירות גדולה.

רעיון הביטוי מופיע כבר אצל הנביא ישעיהו, בנוסחו המוכר הוא מופיע (ככל הנראה) לראשונה אצל רבי ניסים גאון.

## מקור הביטוי
רעיון הביטוי מופיע כבר אצל הנביא ישעיהו באומרו "ותשועתי לא תאחר". הצירוף "כהרף עין" (בהקשר אחר) מופיע בברייתות שמובאות בתלמוד הירושלמי ובבבלי. רס"ג כתב "וכהרף עין תושיע את כולם", וכך גם הנוסח בברכה שנייה בתפילת העמידה בנוסח ארץ ישראל "כהרף עין ישועה לנו תצמיח". בספר דברי גד החוזה מיוחסת לדוד המלך האמירה "תשועתו כהרף עין".

הביטוי בנוסח המוכר מופיע (ככל הנראה) לראשונה אצל רבי ניסים גאון, שכותב "ולא נתן על דעתו שישועת ה' כהרף עין, כמו שנאמר ישועתו כהרף עין".

כמאה שנה אחריו הביטוי מוזכר במדרש לקח טוב.

## גרסאות שונות
הביטוי מופיע בשני נוסחים, **ת**שועת ה' כהרף עין ו**י**שועת ה' כהרף עין, רבי ניסים גאון מביא גרסה ישוע**תו** כהרף עין, רבי משה סופר גרס **ב**הרף עין, ריה"ל שם בפי ה' את המשפט "ישועתי כהרף עין", רבי יצחק אברבנאל כותב "תשועת ה' **תהיה** כהרף עין", רבי משה חגיז כותב תשועת ה' **שהיא** כהרף עין.

רבי שמואל ברבי הושענא כתב "ישועה מתוך יאוש תוחש כהרף שעה.

## בתרבות
הביטוי מופיע בשירים ישראלים רבים, כך בשיר "ישועתו" של רבע לאפריקה, בשיר "רבי נחמן" של אלעד שער, בשיר "ישועת ה' כהרף עין" של יוני רועה, ובשירים אחרים.

## לקריאה נוספת
* יעקב ישראל סטל (עורך), הרב שמואל אשכנזי, **אלפא ביתא תניתא דשמואל זעירא**, חלק א, ירושלים תשע"א, עמ' 383–386
* ב"צ פישלר, 'ישועת ה' כהרף עין', **[[ידע-עם (כתב עת)|ידע עם]]**, כז 61-62 תשס"א, עמ' 131 - 152

## קישורים חיצוניים
*  - בדקה 51
* דיון בנושא, באתר פורום אוצר החכמה

## הערות שוליים

קטגוריה:מילים וביטויים בעברית
על גבעות מנצ'וריה

ממוזער|גלויה שהונפקה לרגל 130 להיוולדו של שטרוב
ממוזער|על גבעות מנצ'וריה
**על גבעות מנצ'וריה** (ברוסית: **На сопках Маньчжурии** נהגה כ**נָה סוֹפְּקָךְ מַנְצְ'ז'וּרִי**) הוא ואלס שהולחן על ידי איליה אלכסייביץ' שטרוב ב-1906 על החיילים שנפלו במלחמת רוסיה–יפן. הגרסה המקורית כתובה בדו מינור אך לרוב הוואלס מבוצע בפה מינור.

## היסטוריה
שמו המקורי של הואלס היה "גדוד מוקשנסקי על גבעות מנצ'וריה", על שם התקלות במהלך קרב מוקדן, שהיה הקרב היבשתי האחרון במלחמה. גדוד הרגלים של מוקשנסקי היה מוקף בכוחות יפנים אחד עשר ימים שבמהלכם הגדוד איבד רבים מחייליו. שטרוב שירת בגדוד כמנהל הלהקה, והלחין את הואלס שכחזר מהמלחמה. בזמן שגדודו הגיע לסמרה בדרום מערב רוסיה, הוא פגש את אוסקר קנאובה (1866–1920). שהיה בעל חנות מוזיקה מקומית, שעזר לשטרוב לפרסם את היצירה ולהגן עליה בזכויות יוצרים.

"על גבעות מנצ'וריה" זכה להצלחה עצומה וקנאובה התגאה בכך שפרסם שמונים ושתיים מהדורות שונות של הואלס. זמן לא רב אחרי פרסום הואלס כתב המשורר הרוסי סובייטי סטפן פטרוב מילים חדשות לשיר, שהגדילו את הצלחתו אפילו עוד יותר. המילים המקוריות עסקו בחיילים שנפלו במלחמה, אבל נכתבו הרבה שורות חלופיות לשיר במהלך השנים, במיוחד במלחמת העולם השנייה. השיר היה גם מאוד מפורסם במהלך מלחמת העולם הראשונה. הוא אפילו הגיע לפיוט הספרדי "חי ונעלם". לשיר ביידיש דער גענעראַל (הגנרל), העוסק בחגיגות ביום שאחרי תבוסת גרמניה הנאצית. בוצע על אקורדיון בפרק השלישי בעונה השנייה של "שטיסל" ונעשה בו שימש בסרטים "אורגה" ו"מצודת ברסט".

## מילות השיר
.
ממוזער|שמאל|250px|ריקוד ואלס

## ראו גם
* שירי מלחמת העולם הראשונה
* קרב מוקדן
* מלחמת רוסיה–יפן

## קישורים חיצוניים

* 
* "על גבעות מנצ'וריה." כיצד הפך ואלס שנולד בבית משמר ללהיט סופר לרוסיה?

## הערות שוליים

קטגוריה:שירי 1906
קטגוריה:מלחמת רוסיה–יפן בתרבות
קטגוריה:בלדות
קטגוריה:ואלסים
ליקר אתרוגים

**ליקר אתרוגים** הוא סוג של ליקר לימון המיוצר בעיקר באי היווני נקסוס ובישראל. הוא עשוי מהפרי והעלים של עץ האתרוג, הדומה לעץ הלימון, אך חזק יותר ומעט שונה בטעמו.

ליקר אתרוגים מגיע בשלושה סוגים. הזן הירוק מתוק יותר ומכיל פחות אלכוהול. הזן הצהוב הוא החזק ביותר, ויש בו הכי פחות סוכר. ליקר אתרוגים בהיר מאזן ביו התכונות.
שמאל|ממוזער|פירות ועלי אתרוג מזן נקסוס, לייצור ליקר.
המשקה היה אופנתי לזמן קצר בתחילת שנות ה־80. כיום הליקר לא נפוץ מחוץ לנקסוס, בגלל מחסור בעצי אתרוג.

בישראל, בה מגדלים עצי אתרוג רבים, ישנן חברות ואנשים פרטיים המכינים ליקר אתרוגים. לפי פסק של רבנים, מותר להכין את הליקר גם מאתרוגים שקיימו בהם את מצוות ארבעת המינים.

## ראו גם
* אתרוג קורפו

## קישורים חיצוניים

* האתר הרשמי של האי נקסוס
* האי נקסוס
* הציטרון בנקסוס, מאת Greek Travel
* הציטרונים של נקסוס
* כפר חלקי של נקסוס
* יוון 9 - קורינה מילר, קייט ארמסטרונג, מייקל סטמאטיוס קלארק, כריס דליסו - גוגל ספרים
* מילון מזון ותזונה - דוד א' בנדר - גוגל ספרים

## הערות שוליים

קטגוריה:אתרוג
קטגוריה:המטבח היווני
קטגוריה:משקאות אלכוהוליים
דיברי ג'ייקובס

**קוואנהיר דיברי ג'ייקובס** (באנגלית: **Kawennáhere Devery Jacobs**; נולדה ב-8 באוגוסט 1993) היא שחקנית וקולנוענית קנדית.

## קריירה
ג'ייקובס החלה בקריירה המשחק שלה בסוף שנות ה-2000 עם תפקיד בסדרת הטלוויזיה "החצי האפל" בשנת 2007 ו-"Assassin's Creed: Lineage" בשנת 2009.

בשנת 2013, ג'ייקובס גילמה את הדמות הראשית "Rhymes for Young Ghouls", שהוקרן לראשונה בפסטיבל הסרטים הבין-לאומי בטורונטו לשנת 2013. על עבודתה בסרט, ג'ייקובס הייתה מועמדת בקטגוריית השחקנית הראשית בפרסי המסך הקנדיים.

בשנת 2014, היא הופיעה בווידאו קליפ של להקת A Tribe Called Red, "Sisters".

בשנת 2019, בעונה השנייה של "אלים אמריקאים", ג'ייקובס גילמה סטודנטית צעירה משבט הצ'רוקי, סם בלאק קרואו, שמזדהה כ"Two-spirit". בראיון היא אמרה כי ניל גיימן (מחבר הספרים שעליהם מבוססת הסדרה) תמך בתוקף בליהוקה לתפקיד, אך ציינה כי היא עצמה מזדהה כקווירית. כמו כן, בשנת 2019, ג'ייקובס שיחק בתפקיד משני בתור לילית בת'ורי בעונה הראשונה והשנייה של סדרת נטפליקס, "המסדר".

בשנת 2021 ג'ייקובס שיחק בתפקיד ראשי בסדרת הטלוויזיה עטורת השבחים "Reservation Dogs" על קבוצת בני נוער ילידיים שגדלו בשמורה באזור הכפרי של אוקלהומה.

בשנת 2022 נכללה ברשימת טיים 100 נקסט לשנת 2022.

## חיים אישיים
ג'ייקובס היא מוהוקית. ג'ייקובס מזדהה כקווירית.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקנים להט"בים קנדים
קטגוריה:אינדיאניות
קטגוריה:קנדים ממוצא האומות הראשונות
קטגוריה:אישים שהופיעו ברשימת טיים 100 נקסט
קטגוריה:ילידות 1993
קטגוריה:קנדים שנולדו ב-1993
ריכאד ח'יראדין

**ריכאד ח'יראדין** (נולד ב-29 ביוני 1961) הוא איש ציבור ישראלי בן העדה הדרוזית, לשעבר ראש מועצת חורפיש.

## ביוגרפיה
נולד בחורפיש לסעדה וסלים ח'יראדין. האב שרת בהתנדבות בצה"ל בשנות החמישים, וקיבל צל"ש אלוף פיקוד דרום על גבורתו בקרב. הסבא חסן ח'יראדין לחם בצבא הבריטי במלחמת העולם השנייה, ובשנת 1963 נרצח על ידי מסתננים מירדן.

ח'יראדין למד בבית הספר היסודי בחורפיש, ולאחר מכן בתיכון עיוני בנהריה.

בנובמבר 1979 התגייס לצה"ל ושובץ ביחס"ד 244. את רוב שירותו הסדיר עשה בגדוד 17, בבית הספר למ"כים של חטיבת גולני, כמ"מ וסמ"פ.

נלחם במלחמת לבנון הראשונה עד הנסיגה לנהר האוואלי בספטמבר 1983. בדצמבר 1983 השתחרר בדרגת סגן. במסגרת שירות המילואים שימש כמ"פ בגדוד חי"ר, וכרמ"ט אגד לוגיסטי מרחבי בדרגת סגן אלוף.

לאחר שחרורו מצה"ל למד הנדסת מכונות בטכניון וקיבל תואר ראשון בשנת 1988. ב-2013 קיבל תואר שני בדיפלומטיה וביטחון לאומי מאוניברסיטת תל אביב. השתתף בקורס דירקטורים של אוניברסיטת חיפה והטכניון.

נשוי לאיה ואב לשלושה ילדים.

## קריירה ניהולית וציבורית
לאחר סיום התואר הראשון שימש כמהנדס מערכות וכמנהל פרויקטים בחברת אלקטרה ישראל ולאחר מכן ברשת מלונות דן. במסגרת תפקידיו אלו ניהל פרויקטים גדולים להקמת ושדרוג תשתיות של מערכות אלקטרומכניות, מים, חשמל, מיזוג אויר ומערכות בקרה.

ביוני 2006 נבחר לראשות מועצה מקומית חורפיש, לאחר שנתיים וחצי שבהן מילא את התפקיד כממלא מקום. במסגרת תפקידו פעל לשיקום כלכלי ותפעולי של הרשות, והוביל תהליך התייעלות יסודי שלה. כדי לקדם מיזמים ארוכי טווח ברשות פעל בין היתר בשיתופי פעולה עם גופים ציבוריים כמו רשת אורט עולמי, קרן רש"י ועוד. שימש בתפקידו עד דצמבר 2008.

בשנת 2009 ניהל את תאגיד המים האזורי 'מעיינות זיו' בגליל מערבי ושימש כמנכ"ל שלו עד 2013. לאחר זכייתו במכרז משרת התאגיד את היישובים מעלות תרשיחא, כסרא-סמיע, כפר ורדים ושלומי. במסגרת תפקידו פעל להקמת תשתיות חדשות ביישובים, שדרוג תשתיות קיימות ויישום טכנולוגיות מתקדמות.

בין השנים 2013–2017 שימש כמנכ"ל חברת מקסימה צפון, חברת בת של חברת מקסימה הפרדת אוויר, העוסקת בייצור ואספקת גזי אוויר ומערכות נלוות לענפי הרפואה, התעשייה, המזון והמחקר.

בשנת 2017 מונה לסמנכ"ל לוגיסטיקה של המוסד לביטוח לאומי, והוא משמש בתפקיד עד היום.

ח'יראדין שימש בעבר כחבר בדירקטוריון ובוועדת הביקורת של החברה הממשלתית אלתא מערכות. בנוסף שימש מ"מ יו"ר הרשות הלאומית לבטיחות בדרכים ויו"ר ועדת הכספים שלה, יו"ר הנהלת 'העמותה הדרוזית למדעים ומנהיגות' ובית הספר הדרוזי למדעים ומנהיגות ביישוב ירכא. ח'יראדין היה בעבר חבר הנהלת רשת בתי הספר דרכא.

## קישורים חיצוניים

## הערות שוליים

קטגוריה:ראשי מועצת חורפיש
קטגוריה:אנשי עסקים ישראלים
קטגוריה:פעילי ציבור ישראלים
קטגוריה:פוליטיקאים דרוזים ישראלים
קטגוריה:ישראלים שנולדו ב-1961